OpenLLM-France/wikimedia huggingface dataset:
# San Cipriano Picentino

San Cipriano Picentino Italiako udalerri bat da. Salernoko probintzian kokatuta dago, Campania eskualdean. 6.529 biztanle ditu, 17,39 kilometro koadroko azaleran banatuta.

## Mugakideak

San Cipriano Picentinok honako udalerri hauekin egiten du muga:
Castiglione del Genovesi Giffoni Valle Piana San Mango Piemonte Giffoni Sei Casali Salerno

## Kanpo estekak

* Datuak: Q81535
* Multimedia: San Cipriano Picentino / Q81535
# San Ciprianoren Liburua

San Ciprianoren Liburua (portugesez: Livro de São Cipriano; gaztelaniaz: Libro de San Cipriano) oso grimorio ezaguna da, batez ere Europa Hegoaldean: Espainian, Portugalen, Katalunian. Grimorioak magiaren ezaguerak biltzen dituzten Erdi Aroko liburuak dira. Hau izenburu desberdinekin ezagutu da: Gran Libro de San Cipriano, Libro Magno de San Cipriano, Ciprianillo. Edizio ezagunenak "El tesoro del hechicero" azpititulua darama. Historian zehar liburuak bertsio desberdinak ezagutu ditu: Millonario de San Ciprián edo Los secreto del Infierno. Liburuaren jatorria kondairan galtzen da.

## Tipologiak

Liburuaren bertsioen eta barianteen artean bi tipologia bereizi daitezke:
* Magia beltzari eskainitakoak, Le Grand Grimoire frantsesaren tradizioa jarraituz.
* Magia zuriari eskainitakoak, begizkoaren babesa eskainiz, ezkutatutako altxorrak aurkitzeko erregutzeak...

## Jatorria

Kondairaren arabera, Jonas Sulfurino monje alemanarrak deabruekin kontaktua izan zuen. Hauek Brocken mendiaren inguruan liburua eman omen zioten. Mendi horretan sarritan akelarreak antolatzen ziren eta, nolabait, debruekin lotura berezia zuen. Liburua pergaminon idatzita zegoen, horretarako letra hebraitarrak erabilita. Ezagutzen den liburuaren lehendabiziko aipamena Heinrich Cornelius Agrippak egin zuen. Dena dela, argitalpena XVIII. mendearen erdialdera arte ez zen eman.

## Erreferentziak

* ↑ Missler, Peter (2006a). «Tradición y parodia en el Millonario de San Ciprián, primer recetario impreso para buscar tesoros en Galicia (Las hondas raíces del Ciprianillo: 1ª Parte)». Culturas populares. ISSN 1886-5623.

## Bibliografia

* Missler, Peter (2006a). «Tradición y parodia en el Millonario de San Ciprián, primer recetario impreso para buscar tesoros en Galicia (Las hondas raíces del Ciprianillo: 1ª Parte)». Culturas populares. ISSN 1886-5623.

## Kanpo estekak

* (Gaztelaniaz):Liburuaren bertsio espainiar bat.
* Datuak: Q3285890
# Sainte-Adèle (Quebec)

Sainte-Adèle Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Les Pays-d'en-Haut konderriko eskualde udalerria da.. 2011ko zentsoaren arabera 12,137 biztanle zituen 120.90 kilometro koadroko azaleran.

## Kanpo estekak

* Datuak: Q142560
* Multimedia: Sainte-Adèle, Quebec / Q142560
# Sainte-Agathe-des-Monts (Quebec)

Sainte-Agathe-des-Monts Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Les Laurentides konderriko eskualde udalerria da.. 2011ko zentsoaren arabera 10,115 biztanle zituen 128.78 kilometro koadroko azaleran.

## Kanpo estekak

* Datuak: Q141738
* Multimedia: Sainte-Agathe-des-Monts / Q141738
# Sainte-Agathe-de-Lotbinière (Quebec)

Sainte-Agathe-de-Lotbinière Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Lotbinière konderriko eskualde udalerria da.. 2011ko zentsoaren arabera 1,145 biztanle zituen 166.16 kilometro koadroko azaleran.

## Kanpo estekak

* Datuak: Q3464141
* Multimedia: Sainte-Agathe-de-Lotbinière / Q3464141
# Sardinella

Sardinella Clupeidae familiako arrain genero bat da. 21 espezie ezagutzen dira gaur egun. Ur epeletan eta itsaso tropikal eta azpitropikaletan ugariak dira.
Orokorrean kostan bizi dira. Gazteak estuario eta sakonera eskaseko uretan aurkitzen dira, eta helduak itsasoan aurki daitezke. Espezieak bereizteko gorputzeko elementuak erabiltzen dira, baina askotan oso errazak dira nahasteko. 7tik 14ra arteko markak dituzte buruaren gaineko ezkatetan. Barailaren gaineko egiturak arraun itxura du, eta hori da elementurik esanguratsuena generoa karakterizatzeko garaian.

## Espezieak

* Sardinella albella
* Sardinella atricauda
* Sardinella aurita
* Sardinella brachysoma
* Sardinella dayi
* Sardinella fijiense
* Sardinella fimbriata
* Sardinella gibbosa
* Sardinella hualiensis
* Sardinella janeiro
* Sardinella jonesi
* Sardinella jussieu
* Sardinella lemuru
* Sardinella longiceps
* Sardinella maderensis
* Sardinella marquesensis
* Sardinella melanura
* Sardinella neglecta
* Sardinella richardsoni
* Sardinella rouxi
* Sardinella sindensis
* Sardinella tawilis
* Sardinella zunasi

## Kanpo estekak

* Datuak: Q1190368
* Multimedia: Sardinella / Q1190368
* Espezieak: Sardinella
# Ruzizi

Ruzizi edo Rusizi erdialdeko Afrikako ibai laburra da, Kivu eta Tanganyika aintzirak lotzen dituena. 117 kilometroko luzera du eta duela 10.000 urte inguru sortu zuen Virunga mendietako bulkanismoak. Kongoko Errepublika Demokratikoaren muga Ruanda eta Burundirekin sortzen du.

## Kanpo estekak

* Datuak: Q748195
* Multimedia: Ruzizi River / Q748195
# Ružindol

Ružindol Eslovakiako udalerri bat da, Trnavako barrutian kokatuta. 14,71 km²ko azalera du eta 1633 biztanle 2017ko datuen arabera.

## Historia

Idatzizko lehen aipamena 1352. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1184534
* Multimedia: Ružindol / Q1184534
# Ružiná

Ružiná Eslovakiako udalerri bat da, Lučeneceko barrutian kokatuta. 10,81 km²ko azalera du eta 873 biztanle 2017ko datuen arabera.

## Historia

Idatzizko lehen aipamena 1499. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1045747
* Multimedia: Ružiná / Q1045747
# Ru´a Zimawi

Ru’a Rimawi (Beit Rima, Zisjordania, 1998) mediku eta ekintzaile palestinarra da, neurozientzian, pediatrian eta buru osasunean aditua.

## Biografia

Ramallahn hazi eta bizi izan da. Haurtzaro zoragarria izan zuen, onena. Baina, hazi ahala, beste herrialde batzuk bisitatu ditu, beste istorio eta esperientzia batzuen berri izan du, eta haurtzaroa eta esperientziak besteenekin alderatzen hasi zen. Orduan ohartu zen haurtzaroa ez zela uste bezain zoragarria izan.
2023an Kolonialismoa eta zigorgabetasuna Palestinan konferentzia eman zuen Bilbon, Mundubat erakundeak antolatutako topaketan. Ru’a-ren esanetan palestinar gehienek dute trauma osteko estresaren nahasmendua, eta oso ohikoak dira antsietateak eragindako izualdiak eta depresioa. Kontua da oso zaila dela traumari aurre egitea, pasarte traumatikoek ez baitute etenik Palestinan. Ezin dira inoiz zauri guztiak itxi.
   Oso zaila da traumari aurre egitea, pasarte traumatikoek ez baitute etenik Palestinan
Mediku gisa, arazoa oso handia da. Nola hobetu euren buru osasuna, ezin bada eten trauma sortzen duen erasoa? Erronka zaila da, ia ezinezkoa. Eta oso etsigarria da hori. Mediku gisa, bene-benetan saiatzen da laguntzen, baina, aldi berean, ezin du egoera kontrolatu.

## Erreferentziak

* ↑ ««Oso zaila da traumari aurre egitea, pasarte traumatikoek ez dutelako etenik Palestinan»» Berria 2023-11-29 (Noiz kontsultatua: 2023-11-29).
* ↑ La justicia de la comunidad internacional. .

## Kanpo estekak

* Datuak: Q123581910
# Ruíz (udalerria)

Ruíz Mexikoko udalerri bat da. Nayarit estatuan kokatua dago. 2010ean 23.469 biztanle zituen 520,52 km²ko azaleran. Herriburua [[Ruíz (Ruíz)|Ruíz]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1023929
* Multimedia: Ruiz Municipality / Q1023929
# Ružić

Ružić Kroaziako udalerri bat da, Šibenik-Knin eskualdean. Azken zentsuaren arabera 1.283 biztanle zituen.

## Kanpo estekak

* Datuak: Q1112694
* Multimedia: Ružić / Q1112694
# Ružomberok

Ružomberok (eslovakieraz ˈruʒɔmbɛrɔk ahoskatua; alemanez: Rosenberg; hungarieraz: Rózsahegy; polonieraz: Rużomberk) Eslovakiako udalerri bat da, Ružomberokeko barrutian kokatuta. 126,72 km²ko azalera du eta 27077 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Herri eta hiri senidetuak

* Bački Petrovac (Serbia)
* Hlučín (Txekiar Errepublika)

## Kanpo estekak

* Udalaren webgunea
* Datuak: Q27541
* Multimedia: Ružomberok / Q27541
# Rușețu

Rușețu Errumaniako udalerri bat da, Buzau konderrian. 3.173 biztanle ditu, 10.186 kilometro koadroko azaleran banatuta.

## Herriak

Udalerrian honako herriak daude:
Rușețu $^{(en)}$ Sergent Ionel Ștefan $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2716081
# Segurtasun Zuzendaritza Nazionala

Afganistango Segurtasun Zuzendaritza Nazionala (NDS) (paxtuneraz: د ملي امنیت لوی ریاست‎, darieraz: ریاست عمومی امنیت ملی‎) Afganistango inteligentzia- eta segurtasun-zerbitzu nazionala da. Kabulen egoitzduna, NDSk landa-bulegoak eta prestakuntza-instalazioak ditu Afganistango 34 probintzietan, Afganistango Segurtasun-Indar Nazionalen (ANSF) parte izanik.
Afganistango inteligentzia-organo nagusi gisa, NDSk eskualdeko terrorismoari eta delitu nagusiei buruzko informazioa partekatzen du Afganistango ministerio eta gobernadoreekin, Segurtasun Nazionalaren Legeak araututako jarduerei jarraituz. NDSk goi-mailako traizioarekin, espioitzarekin, terrorismoarekin, hilketarekin, sabotajearekin, Afganistango gobernuaren aurkako propagandarekin, indar etsaiei laguntzearekin eta delinkuentzia antolatuarekin lotutako kasuak ikertzeko agindua du.

## Erreferentziak

* ↑ https://web.archive.org/web/20201107201324/https://www.justice.gov/eoir/page/file/1311341/download
* ↑ https://www.khaama.com/new-acting-chief-introduced-for-the-intelligence-directorate-of-afghanistan-03998/
* ↑ (Ingelesez) «Afghanistan» www.interpol.int (Noiz kontsultatua: 2021-08-20).
* ↑ (Ingelesez) «national directorate of security Archives» The Khaama Press News Agency (Noiz kontsultatua: 2021-08-20).
* ↑ (Ingelesez) «ANDSF kill over 1,500 militants during previous week: General Shinwarai» The Khaama Press News Agency 2021-07-26 (Noiz kontsultatua: 2021-08-20).
* ↑ (Ingelesez) «Afghanistan's dysfunctional security agencies» BBC News 2011-08-14 (Noiz kontsultatua: 2021-08-20).
* 1 2 Treatment of Conflict-Related Detainees in Afghan Custody
* ↑ (Ingelesez) «Watchdogs, Reporters Seek Release of Kandahar Journalists» TOLOnews (Noiz kontsultatua: 2021-08-20).
* ↑ Law on Crimes against Internal and External Security
* ↑ (Ingelesez) «Rais Khudaidad hanged in Kabul» The Khaama Press News Agency 2015-02-28 (Noiz kontsultatua: 2021-08-20).

## Kanpo estekak

* Datuak: Q751111
* Multimedia: National Directorate of Security / Q751111
# Segusino

Segusino Italiako udalerri bat da. Trevisoko probintzian kokatuta dago, Veneto eskualdean. 1.787 biztanle ditu, 18,23 kilometro koadroko azaleran banatuta.

## Mugakideak

Segusinok honako udalerri hauekin egiten du muga:
Alano di Piave Quero Vas Valdobbiadene

## Kanpo estekak

* Datuak: Q47081
* Multimedia: Segusino / Q47081
# Segurtasun politika

Segurtasun politika definitzea, informazioa maneiatzeko errespetatu behar diren arauen aitorpena egitea da, hau da, informazioaren kudeaketa aurrera eraman ahal izateko arauak zehaztea (Informazioaren erabilpen zuzena eta onargarria definituz).
Honek arauak eta prozedurak idaztea eta kudeatzea dakar. Beraiek inplementatzea eta bete eraztea. Erabiltzaile guztiei informatu behar zaie informazioa babesteko derrigorrezkoak diren eskakizunetaz, eta beraien ezarpenaren adostasuna sinatu behar dute. Babes hau lortzeko beharrezkoak diren bideak argi eta garbi zehaztuta egon behar dutelarik. Erakundeko enplegatu ororen onespena izanez gero, politika eraginkorragoa izango da; ezinbestekoa da ere erakundea kudeatzen dutenen babesa izatea.
Politikak, ahal bezain esplizitua izan behar du, anbiguotasuna ekiditeko; betetzen ez denean zigortu daitekeena. Errealista eta inplementagarria, segurtasun tresnekin indartu daitekeena.
Segurtasun politika definitua izateak eta gai estrategikotzat hartzeak, besteak beste honako onurak ekar ditzake erakunde-enpresari:
-Segurtasunaren tratamendu eraginkorragoa bideratzea
-Gertakariei aurre egiteko gaitasuna handitzea
-Erasoen balizko kalteen zenbaketa egin ahal izatea
-Segurtasunaren garrantziaren kontzientzia zabaltzea
-Erakundearen irudia hobetzea
-Segurtasun auditoria zehatzagoak eta sinesgarriagoak lortzea

## Kanpo estekak

* Datuak: Q2167404
# Segurtasun uhal

Segurtasun uhala edo segurtasun-uhala ibilgailuen segurtasunerako gailu bat da, gidaria eta bidaiari bakoitza lotzeko sistema bat. Ibilgailuaren barrualdean ezartzen diren hainbat itxigailuk, estutzeko gailuk eta finkatzeko piezak osatzen dute. Gidaria eta bidaiaria babesten ditu, trafiko istripuetan edo bat-batean gelditzean sortutako mugimendu kaltegarrietatik. Segurtasun uhalak zirkulazio istripu batean hiltzeko edo lesio larriak eragiteko probabilitatea murrizten du, hiru eragin hauek dituelako: batetik, ibilgailuaren barruko objektuen kontra jotzea dakarten albo inpaktuen indarra gutxitzen du; bestetik, gidaria eta bidaiariak beren lekuan kokatuta mantentzen ditu, airbaga ahalik eta eraginkorrena izan dadin (ibilgailuak airbaga baldin badu); eta, azkenik, istripu batean gidaria eta bidaiariak ibilgailutik kanporatzea saihesten du.

## Erreferentziak

* ↑ «segurtasun-uhal», Zirkulazio Hiztegia (2019), Euskalterm.

## Kanpo estekak

* Datuak: Q200403
* Multimedia: Seat belts / Q200403
# Segurtasun errele

Segurtasun erreleak oro har segurtasun funtzioak betetzen dituzten gailuak dira.

## Historia

Erreleak eta kontaktoreak hasieratik erabili izan dira instalazioak eta makinak kontrolatzeko. Alabaina, arrisku-egoeratan eragingailua baino ez zen energia-iturritik isolatzen. Babes-sistema mota hau, ordea, hein batean manipulatzeko erraza da eta horregatik, litekeena da sistemak huts-egitean norbaitek manipulatu izana. Segurtasunaren manipulazioak babes-funtzioa deuseztatuz, denon segurtasunaren kaltetan. Berariazko segurtasun-hausteak ekiditeko asmoz errele zirkuitu bereziak diseinatu ziren, hala nola hiru kontaktoreren konbinazioak. Gailu horien konbinazioak Pilz enpresa alemaniarra PNOZ izeneko lehen segurtasun-errelea garatzera eraman zuten.

## Deskribapena

Segurtasun erreleak berehalako segurtasun-arrisku baten aurrean arriskua maila onargarri batera murrizteko neurri egokiak hartu behar ditu. Bete ditzakeen segurtasun-funtzio horien artean:
* Larrialditarako geldialdi botoia.
* Segurtasun ateak
* Hesi fotoelektrikoak
* Segurtasun alfonbrak
* Bi eskuko kontrola
* Atzerapen tenporizatua
Segurtasun erreleak funtzio zehatzak kontrolatzea ahalbidetzen du.

## Diseinua eta funtzioa

Segurtasun erreleen ezberdintasunak diseinu teknologikoan dautza.
* Kontaktu klasikoetan oinarritutako errele-teknologia dituztenak.
* Ebaluazio elektronikodun eta tentsiorik gabeko kontaktudun irteerak dituztenak.
* Gailu erabat elektronikoak erdieroale bidezko irteerak dituztenak.
Segurtasun erreleen diseinuak segurtasun-funtzioen funtzionamendu egokia bermatu behar du une oro, nahiz eta gailuak edota kanpoko elementu batek (dela sentsorea, dela eragingailua) huts egin.
Errele arrunt batek kabledun harila eta metalezko kontaktuen mugimendu mekanikoaz baliatzen da kommutatzeko. Horrek, kommutazio-eragiketa errepikakor ugariren ondoren kontaktuak berez itsatsita edo soldatuta gera litezke. Hori gertatuz gero, makinak funtzionatzen jarrai lezake nahiz eta bertan beharrean den langileak, adibidez larrialditarako geldialdi botoia sakatu. Horrexegatik, Europako eta Ameriketako hainbat herrialderen arauek debekatzen dute errele eta kontaktore arruntak erabiltzea makina arriskutsuetan.
Lehen belaunaldiko segurtasun erreleek hiru kontaktoreren konbinazioa dute oinarri. Diseinu erredundanteak segurtasun-funtzioen funtzionamendua bermatzen du, nahiz eta kableetan akats bat gertatu.

## Kanpo estekak

* Datuak: Q767241
# Segurtasun psikologiko

Segurtasun psikologikoa norberaren ni-a erakusteko eta erabiltzeko gai izatea da, norberaren irudiaren, estatusaren edo lasterketaren ondorio negatiboen beldurrik gabe (Kahn 1990, 708. or.) Taldea pertsonen arteko arriskuak bere gain hartzeko segurua delako uste partekatua da. Psikologikoki seguruak diren taldeetan, taldekideak onartuak eta errespetatuak sentitzen dira. Era berean, talde-dinamikari eta talde-ikaskuntzari buruzko ikerketan gehien aztertu den baldintza bideratzailea da.
Timothy R. Clarkek segurtasun psikologikoaren kontzeptuan lagundu du, segurtasun psikologikoaren 4 etapen esparruan. Honela definitzen du segurtasun psikologikoa: "Baldintza honetan, gizakiak ikasteko seguru sentitzen dira , laguntzeko seguru eta statu quo-ari aurre egiteko seguru, hori guztia lotsatzeko, baztertzeko edo nolabait zigortzeko beldurrik gabe". (Clark, 2020)

## Laburpena

Segurtasun psikologikoa da giza elkarreraginaren beldurra ezabatzea eta, horren ordez, errespetua eta baimena erabiltzea. (Timothy R Clark, 2019) Eztabaida-eremu garrantzitsua izan da psikologiaren, portaeraren kudeaketaren, lidergoaren, taldeen eta osasun-arretaren arloan. Hainbat eskualde eta herrialdetan egindako ikerketa enpirikoen emaitzek erakusten dute segurtasun psikologikoak zeregin garrantzitsua betetzen duela lantokiaren eraginkortasunean (Edmondson eta Lei, 2014). Etengabe zeregin garrantzitsua bete du enpresa partekatu bati ideiak eta jarduerak errazteko. Halaber, aukera ematen du taldeek eta erakundeek ikasteko eta errinatzeko, eta, azken urteotan, antolaketa-fenomeno garrantzitsuagoa bihurtu da, ikasteko eta berritzeko premia handiagoa dagoelako.

## Onurak

Segurtasun psikologikoak era askotan egiten die mesede erakundeei eta taldeei. Hauek dira talde bat psikologikoki segurua izatearen ondorio enpirikoenak:
* Prozesuen berrikuntza-saio batek arrakasta izateko probabilitatea hobetzen du .
* Akatsetatik ikasten duten kideen kopuruak gora egin du
* Langileen konpromisoak gora egin du
* Taldearen berrikuntza hobetzen du
Taldeko liderrek eta zenbait alderdik kideen segurtasun psikologikoa areagotu dezakete. Frogatu da lidergoaren bi alderdi bereziki erabakigarriak direla psikologikoki segurua den talde bat sortzeko. Erabiltzen dituzten liderrak dira
* Kudeaketa parte-hartzailea
* Kudeaketa inklusiboa
Talde baten bi alderdik ere laguntzen dute segurtasun psikologikoa hobetzen. Hauek dira:
* Talde-egitura argia da, eta kideek taldean duten zeregina ulertzen dute
* Talde kohesionatuko kideen arteko harreman sendoak

## Kanpo estekak

* Datuak: Q17150189
# Segurtasuna Laguntzeko Nazioarteko Indarra

Segurtasuna Laguntzeko Nazioarteko Indarra (ingelesez: International Security Assistance Force, ISAF) Afganistango gerran parte hartu zuen nazioarteko koalizioa izan zen.

## Historia
### 2001

Urrian, AEBek Afganistango inbasiori ekin zion, talibanen erregimena kentzeko eta Osama bin Laden Al Kaidako burua atxilotzeko asmoekin.
Abenduan, AEBek eta bere aldekoek konferentzia bat antolatu zuten Bonnen (Alemania), Afganistango gobernu bat eraikitzeko eta erregimen berriaren oinarriak ezartzeko. Nazio Batuen Erakundeko Segurtasun Kontseiluak onartu zuen eman zuen Afganistanera nazioarteko indar bat bidaltzea.

### 2002

Urtarrilean, ISAF Segurtasuna Laguntzeko Nazioarteko Indarra Kabulera iritsi ziren, hasieran hemezortzi herrialdek osatuta. Helburua, hiriburuan eta inguruan segurtasuna zaintzea zuen.

### 2003

Abuztuan, NATOk ISAF zuzentzeko betekizuna hartu zuen.
Abenduan, NBEren Segurtasun Kontseiluak onartu zuen NATOk ISAFen misioa Afganistan osora zabaltzea.

### 2006

Abuztuan, ISAFek Medusa operazioa egin zuen, NATOk egindako lurreko gerra operazio handiena. ISAFek bere eskumenak zabaldu zituen, izan ere, zaintzaz gain, talibanen aurkako borrokarako eginkizunak ere egin zituelako.
Urrian, ISAFek bere zabalpena amaitu zuen.

### 2008

Abuztuan, Kabul probintziako segurtasunaren eskumenak Afganistango indarretara pasarazi zituen ISAFek.

### 2009

Azaroan, Afganistango indarrak prestatzeko egitasmoa ezarri zuen NATOk.

### 2010

Azaroan, NATOko eta Afganistango buruzagiek onartu zuen 2014. urtearen bukaerarako ISAFen eginkizuna bukatu eta segurtasun arduren trantsizioa eginda egotea.

### 2014

Irailean, Segurtasunaren trantsizioa amaitu egin zen, NATOk eta Kabulek onartu zuten 2015etik aurrera entrenamendurako misio bat bakarrik egotea.
Abenduaren 28an, NATOk bukatu egin zuen ISAFen misioa.

## Erreferentziak

* 1 2 3 4 5 6 7 8 9 10 11 12 «ISAF, HAMABI URTE», Berria, 2014-12-30

## Kanpo estekak

* Datuak: Q155654
* Multimedia: International Security Assistance Force / Q155654
# Segurtasunaren Zerbitzu Federala

Segurtasunaren Zerbitzu Federala (errusieraz: Федеральная служба безопасности Российской Федерации, translit.: Federálnaya sluzhba bezopásnosti Rossíyskoi Federátsii) edo FSB (errusieraz: ФСБ) Errusiako segurtasun-agentzia nagusia da, Errusiako presidentearen aginte zuzenpean dagoena. Bere egoitza nagusia Lubianka eraikinean dago.
FSBren funtzioen artean kontrainteligentzia eta espioitza, barne eta mugen segurtasuna, terrorismoaren aurkako neurriak eta zaintza daude.

## Historia

FSB Sobietar Batasunaren garaiko KGBren ondorengoa da. 1991ko estatu-kolpearen saiakeraren ondoren — non KGBko unitate batzuek eta Vladimir Kriutxkov zuzendariak parte hartu zuten —, KGBa 1991ko azaroan desegin zuten. Sobietar Batasunaren desegitea ondoren, bi agentzia berri sortu ziren: Atzerriko Inteligentzia Zerbitzua (SVR) eta Gobernuaren Komunikazio eta Informazio Agentzia Federala (FAI). 1992ko urtarrilean, beste agentzia berri bat sortu zen, "Segurtasun Ministerioa" izenekoa, baina 1993ko Errusiako konstituzio-krisiaren ondorioz, erakunde hori berrantolatu eta Kontrainteligentzia Zerbitzu Orokor (FSK) bihurtu zen. Boris Jeltsinek 1995eko apirilaren 3an agentzia berria berrantolatu eta berregituratu zuen arte eta FSK FSB izatera pasatuz.

## Zuzendaritza Nagusia

| Zuzendaria | Agintaldia | Oharra(k) |
| Viktor Barannikov | 1992ko urtarrila - 1993ko uztaila | Segurtasun-Ministerioa, FSK |
| Nikolai Goluxko | 1993ko uztaila - 1994ko otsaila | Segurtasun-Ministerioa, FSK |
| Serguei Stepaxin | 1994ko otsaila - 1995eko ekaina | FSBren sorrera |
| Mikhail Barsukov | 1995eko ekaina - 1996ko ekaina | |
| Nikolai Kovaliov | 1996ko ekaina - 1998ko uztaila | |
| Vladimir Putin | 1998ko uztailaren 25 - 1999ko abuztuaren 9 | |
| Nikolai Patruxev | 1999ko abuztuaren 9 - 2008ko maiatzaren 12 | |
| Aleksandr Bortnikov | 2008ko maiatzaren 12 - egun | |

## Erreferentziak

* ↑ «Errusiako agente bat hil dute zerbitzu sekretuen egoitzan izandako erasoan» Berria 2019-12-20.
* ↑ Gevorkian, Natalia. (1993ko urtarrila). «The KGB: "They still need us"» Bulletin of the Atomic Scientists: 36–39..

## Kanpo estekak

* Datuak: Q58792
* Multimedia: Federal Security Service of the Russian Federation / Q58792
# Segurtasuneko Zuzendaritza Nagusia

Segurtasuneko Zuzendaritza Nagusia (gaztelaniaz: Dirección General de Seguridad edo DGS) Espainiako erakunde autonomoa izan zen, Gobernazio Ministerioaren mendekoa, eta Espainiako lurralde nazional osoan ordena publikoko politikaren arduraduna zena.
Erakundea Ordena Publikoko Zuzendaritza Nagusi izendatu zuten 1921 eta 1923 bitartean, urte horretan berreskuratu baitzuen jatorrizko izendapena. Espainiako Gerra Zibila amaituta, erakundeak ordena publikoa kontrolatzeko eginkizuna areagotu zuen Francoren diktaduran, eta frankismoaren errepresioaren baliabide nagusietako bat bihurtu zen. 1979an kendu zuten, egungo Poliziaren Zuzendaritza Nagusiak bere gain hartu baitzituen haren eginkizunak.

## Kanpo estekak

* Datuak: Q5807988